236 BERKER: 
en cele eschiele n’out mellior cheualier. 
la gent Hiamont fet moult aclaroier. 
En Anquelin out moult hardı Normant. 
quant voit Hiamont et Ogier en estant, 
aidier li va; sı ferı Boidant. 
tot le porfent desiqu’es denz deuant. 
prent le cheual, Ogier vet escriant 
“montez, Danois; ne vos alez tariant”. 
et Ögier viut; si saut en l’auferrant. 
et Hiamont tint Durendart la trenchant. 
de sor son hiaume fiert le conte Elinant; 
iuqu’es arcons le va tot porfendant. 
isnelement salli en l’aufferrant ; 
puis suit Ogier A esperons brochant. 
179]a rasemblassent andui de maintenant, 
quant une fole se fiert entr’eus poignant. 
les departi: car la presse fu grant. 
garde lez lui; si vit un Alemant. 
onques nule arme ne li valut un gant: 
tot le fendi desiqu’es denz deuant. 
puis regarda son homme Boidant. 
en son language va Mahon creantant, 
ne croira mes lossengier souduiant, 
ne homme nus qui trop se voist vantant. 
Soz Aspremont, en la valee grant, 
Karlon i pert des melliors de sa gent, 
don damledieu fist son quemandement. 
erestiente ı perdi durement, 
etä Hiaumont reua moult malement; 
qu’ä chascun homme que il a or viuant, 
i gisent mort trois ou quatre el pendant. 
une loee tienent li mort gesant. 
n'i a de terre vuide demi arpent, 
n’ait Sarrazin ou Creslien gesant, 
hiaume ou escu ou espee trenchant 
ou bon destrier qui son seignor atent. 
Hiamon le voit; ä pou d'ire ne fent. 
tint Durendart qui si trenche forment. 
qui il consuit, de sa vie est noient; 
mort est enfin sor qui il la descent: 
car li paien a trop d’efforeement, 
et Durendart trenche trop malement. 
se rois Hiamon puet viure longuement, 
ocestra France, se diex ne la deflent. 
Grant fu l’estor; onques tel ne vit hon. 
conte vos ai du riche roi Hiamon, 
qui en l’estor fet tel destrucion. 
mes or oez de Girart le baron, 
qui se conbat d’aulre part en un mon. 
Beoues et Claires et Renier l’enffancon, 
ä grant merueille i fierent Borguengnon. 
ınes tant i out de la geste Mahon, 
contre un des nos sunt bien quatre gloton. 
voit le Girart; si s’apuie A l’arcon. 
de sa main destre s’apuie a son menton. 
de chaudes lermes li molle le guernon, 
et de sa bouche ambedui Iı forcon. 
“dex” dist Girart, “par lon sainlisme non, 
je vinge, sire, par vos en Aspremon. 
de tant france homme i a fet norricon, 
don je vos fis ier matin liuroison. 
ne vos en sai traire plus lonc sarmon. 
por nos morustes, et nos por vos morron. 
frans cheualiers, des or nos eflforcon. 
rendons ä dieu tot ce que li deuon.” 
et cil responnent “volentiers le feron. 
iln’ia plus, mes, or nos quemandon 
ä ceu seigneur qui soflri passion, 
qu'il nos garise de mort et de prison.” 
Girart cheuauche par le champ dolerous, 
cincante mil o lui de fereors. 
lä ou il tornent, font paien dolerox. 
mais qui soit liez ne qui que soit ioiox, 
Karles est moult dolenz et corecoux 
por ses amis qu’il voit des chies blox. 
plus de quatorze entre dux et contors 
ä lui acuerent alquant et li plus hors, 
qui li demandent “sire, que feronos? 
se or n’en pense Jesu le glorios, 
perdue iert France; mes n’i aurons recors.” 
moult en fu Karles dolenz et corecous. 
ne ia n’eust enuers paien secors, 
se ne fust dex et dan Girart le rous. 
Grant fu la noise, et li estor fu fier, 
et Crestien prennent ä esmaier: 
car la leur gent voient si empoirier, 
les eriz chaoir et la noise abessier ; 
et si s’en fuient par les chans estraier, 
ca dix ca vingt; n’i a homme en estrier. 
par deuant Karle evos le duc Gaifier 
de Lohereine, li enforcier Garnier, 
li dus Antoines et Sanses et Renier. 
